शिविर में 300 मरीजों का स्वास्थ्य परीक्षण
समाजसेवी लालता प्रसाद गुप्ता की पुण्यतिथि पर आयोजित किया शिविर
भास्कर संवाददाता | मुरैना
मुरैना, व्यापार मंडल के पूर्व अध्यक्ष व समाजसेवी लालता प्रसाद गुप्ता की पहली पुण्यतिथि पर शुक्रवार को उनके पैतृक गांव कुतवार में आयोजित स्वास्थ्य परीक्षण शिविर में 300 मरीजों को नि:शुल्क इलाज प्रदान किया गया। कार्यक्रम में अतिथियों ने इस तरह के शिविर को जरूरी बताया।शिविर में जिला अस्पताल के मेडिसिन विशेषज्ञ डा.योगेश तिवारी सहित नेत्र रोग विशेषज्ञ डा. आरपी शर्मा, स्त्री रोग विशेषज्ञ डा.अनुपमा गर्ग, हड्डी व जोड़ रोग विशेषज्ञ डा.आशीष अग्रवाल सहित रेडियोलॉजिस्ट डा. सुरेश गुप्ता व जिला अस्पताल के डा. गिरिराज गुप्ता ने मरीजों के चेकअप किए और उनके मर्ज के अनुसार चिकित्सा परामर्श व दवाइयां प्रदान कीं। शिविर में समाजसेविका मीना गुप्ता, ओपी गुप्ता, जिला पंचायत सदस्य हमीर पटेल, राजेश अग्रवाल, जगदीश बाथम, हरेन्द्र गुर्जर प्रमुख रूप से उपस्थित रहे।
hin_Deva mai_Deva bho_Deva hin_Deva